ELŐZETES HATÁSVIZSGÁLAT

Taliándörögd     község Önkormányzata  Képviselő-testületének Szervezeti és Működési Szabályzatáról    szóló  9/2014. (XI.20.) önkormányzati rendelethez.

A jogalkotásról szóló 2010. évi CXXX. törvény 17.-§-a szerint a jogszabályok előkészítése során előzetes hatásvizsgálat elvégzésével kell felmérni a tervezett jogszabály valamennyi jelentősnek ítélt hatását, a szabályozás várható következményeit. Az előzetes hatásvizsgálat megállapításai a rendelet-tervezet esetében az alábbiak: 

1. Társadalmi hatások

A tervezetnek társadalmi hatása nincs. 

1. Gazdasági, költségvetési hatások

A tervezetnek gazdasági, költségvetési hatása nincs. 

1. Környezeti és egészségügyi következmények

           A rendelet megalkotásának környezeti, egészségügyi következménye nincs.

1. Adminisztratív terheket befolyásoló hatások

           A rendelet megalkotásának adminisztratív terhet befolyásoló hatása nincs.

      5. A jogszabály megalkotásának szükségessége, a jogalkotás elmaradásának várható
           következményei

Magyarország helyi önkormányzatairól szóló 2011. évi CLXXXIX. törvényben foglaltaknak nem felel meg a jelenleg hatályos SZMSZ, ezért szükséges a megfelelés biztosítása. A fenti jogszabály a rendelet elfogadását az önkormányzat kötelezettségévé teszi. A rendelet megalkotásának elmaradása mulasztásban megnyilvánuló törvénysértés miatt törvényességi felügyeleti intézkedésre kerül sor. 

1. A jogszabály alkalmazásához szükséges személyi, szervezeti, tárgyi és pénzügyi   
     feltételek

           A jogszabály alkalmazásához szükséges  személyi, szervezeti, tárgyi feltételek 
           rendelkezésre állnak.


Monostorapáti, 2014. november 12.  


                                      Takács Lászlóné 
                     jegyző



Indokolás
 
A rendelet-tervezet az Mötv-ben foglaltaknak megfelelően szabályozza a helyi önkormányzat szervezetére és működésére vonatkozó szabályokat. 
A tervezet I. fejezete  az önkormányzat nevét székhelyét tartalmazza, és utal az önkormányzat külön rendeletére, melyben az önkormányzati jelképekről rendelkezik
A tervezet II. fejezete az önkormányzat feladataira és az önkormányzati hatáskörök gyakorlására vonatkozó rendelkezéseket tartalmazza. Rögzíti, hogy az önkormányzat önként vállalt feladatát  és mellékletben sorolja fel az átruházott hatásköröket.
A III. fejezet a képviselő-testület működésére vonatkozó szabályokat tartalmazza. A tervezet a meghatározza az alakuló ülés napirendjét, az ülések tartására vonatkozó főbb szabályokat. A szabályozás a jelenlegi hatályos SZMSZ előírásait az Mötv-ben foglalt rendelkezésekkel hozza összhangba. Rendelkezik munkaterv készítési kötelezettségről, a munkaterv tartalmáról, az ülés összehívásának rendjéről.  A tervezet a nyilvánosság biztosítása érdekében rögzíti a meghívó közzétételének és az ülés anyagainak elérhetőségével kapcsolatos rendelkezéseket, az ülés nyilvánosságát biztosító szabályokat. Az önkormányzati képviselőkre vonatkozó magatartási szabályokat, az ülés rendjének fenntartásáról és annak érdekében hozható intézkedéseket.  A jegyzőkönyv készítésére, rendeletalkotásra, határozathozatalra  vonatkozó előírásokat. 
A tervezet IV. fejezte a települési képviselőkre, önkormányzati bizottságokra, polgármesterre, alpolgármesterre, jegyzőre, és a közös önkormányzati hivatalra, önkormányzati társulásokra  vonatkozó szabályokat tartalmazza, az Mötv-ben és a hatályos SZMSZ-ben foglaltak összhangjának megteremtésével.
A tervezet V. fejezete  a helyi népszavazásra, népi kezdeményezésre vonatkozó előírásokat tartalmazza.
A tervezet VI. fejezete a lakossági fórum, közmeghallgatás, civil kapcsolatokat rögzíti.
A tervezet VII. fejezete az önkormányzat vagyonáról szóló rendeletre hivatkozik. 
Az VIII.  fejezet a záró rendelkezéseket tartalmazza. Hatályba lépés időpontját, előző SZMSZ. hatályon kívül helyezését. 








